jekk tgħid li l-ħajja ċirku tkun qed tigdeb, għaliex ħajja ta' bniedem tibda u tispiċċa bħal linja ma tafx kemm hi twila, kemm hi qasira ma tafx x'ħa jwaqqafha, bħal lapes li tinkisirlu l-ponta jew lapes li jiċċara u jgħib hekk kif jgħaddi ż-żmien il-linja tieqaf ħesrem, il-ħajja mhijiex ċirku għaliex tibda u tintemm, bla ma tavża lil ħadd, xejn, tħalli l-vojt warajha, bħalma tħalli linja li ttemm l-istorja u għalkemm tipprova temmen li l-ħajja tkompli, taf li dan xejn mhu minnu għax bħal trejqa li ma tinfidx, lura minnha ma tistax tmur uli kieku l-ħajja ċirku tibqa'teżisti, imma l-ħajja tiegħektrejqa lil hinn tmur, imma lil hawn ma terġax tiġi, 42 Leħen il-Malti u għalkemm kollox nippruvaw nużaw biex innaqqsu l-biża'— allat, reliġjonijiet, superstizzjonijiet— xejn ma jneħħi l-fatt li l-biża' se jibq'hemm għax ħadd ma jrid li jgħib jew jisparixxi ħesrem, ħadd ma jrid li jgħix bil-vojt li jħallu linji paralleli oħra, ħadd ma jrid jaqbad triq li ma tħallikx tmur lura, iżda lil hinn iva, lil hawn le għadd 34 LXXXIV 43